OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA: 007-04/22-02/07

URBROJ: 238-30-01-22-2

U Poljanici Bistranskoj, 11. listopada 2022. godine

**ZAPISNIK 14. SJEDNICE ŠKOLSKOG ODBORA**

održane 30. rujna 2022. godine

Prisutni: Ljiljana Popovački Račić, Sandra Škrlin, Božidar Glas, Dražen Blažeković

Ostali prisutni – Eduard Kovačević – ravnatelj, Vjekoslava Špoljar Kurek – zapisničar

Odsutni: Natalija Dubravec, Josipa Meštrović Špoljar, Antonija Matić

 Sjednica je počela u 18 sati.

Predsjednica Školskog odbora pozdravila je sve prisutne, te predložila sljedeći:

D n e v n i r e d

**-**Verifikacija zapisnika s prošle sjednice

1. Prethodna suglasnost Školskog odbor na Odluku ravnatelja o zapošljavanju spremačice na neodređeno, puno radno vrijeme

2. Prethodna suglasnost Školskog odbor na Odluku ravnatelja o zapošljavanju spremačice na neodređeno, nepuno radno vrijeme (15 sati tjedno)

3. Prethodna suglasnost Školskog odbor na Odluku ravnatelja o zapošljavanju domara na neodređeno, nepuno radno vrijeme (20 sati tjedno)

4. Rasprava i prihvaćanje Kurikula OŠ Bistra

5. Rasprava i prihvaćanje Godišnjeg plana i programa rada OŠ Bistra

6. Donošenje Odluke o prijevozu učenika u kino i kazalište prema raspisanom natječaju

7. Donošenje Odluke o zakupu školskog prostora prema raspisanom javnom pozivu

8. Donošenje Odluke o osiguranju učenika od nesretnog slučaja prema raspisanom javnom pozivu

9. Prijedlog Financijskog plana za 2023. godinu i projekcija za 2024. i 2025. godinu

10. RAZNO

Ravnatelj Škole predložio je dopunu dnevnog reda:

Sa točkom: Ponovna revitalizacija-registracija učeničke zadruge „Šumska jagoda“.

Članovi školskog odbora su prihvatili dopunu dnevnog reda pa je dnevni red sljedeći:

-Verifikacija zapisnika s prošle sjednice

1. Prethodna suglasnost Školskog odbor na Odluku ravnatelja o zapošljavanju spremačice na neodređeno, puno radno vrijeme

2. Prethodna suglasnost Školskog odbor na Odluku ravnatelja o zapošljavanju spremačice na neodređeno, nepuno radno vrijeme (15 sati tjedno)

3. Prethodna suglasnost Školskog odbor na Odluku ravnatelja o zapošljavanju domara na neodređeno, nepuno radno vrijeme (20 sati tjedno)

4. Rasprava i prihvaćanje Kurikula OŠ Bistra

5. Rasprava i prihvaćanje Godišnjeg plana i programa rada OŠ Bistra

6. Donošenje Odluke o prijevozu učenika u kino i kazalište prema raspisanom natječaju

7. Donošenje Odluke o zakupu školskog prostora prema raspisanom javnom pozivu

8. Donošenje Odluke o osiguranju učenika od nesretnog slučaja prema raspisanom javnom pozivu

9. Prijedlog Financijskog plana za 2023. godinu i projekcija za 2024. i 2025. godinu

10. Ponovna revitalizacija-registracija učeničke zadruge „Šumska jagoda“

Gospodin Blažeković je dao primjedbu kako zapisnik 13. sjednice nije dostavljen, tajnica Vjekoslava Špoljar Kurek je na sjednici članovima Školskog odbora predala zapisnike 13. sjednice.

Ad.1.

Ravnatelj Škole obavijestio je nazočne članove Školskog odbora kako je prema raspisanom natječaju za radno mjesto spremačice na neodređeno, puno radno vrijeme pristiglo 9 zamolbi, a na razgovor je pristupilo 8 kandidatkinja.

Prijedlog je ravnatelja da se na radno mjesto spremačice na neodređeno, puno radno vrijeme zaposli gospođa Jadranka Rožman.

Članovi Školskog odbora dali su jednoglasnu suglasnost na ravnateljev prijedlog da se na radno mjesto spremačice na neodređeno, puno radno vrijeme zaposli gospođa Jadranka Rožman.

 Ad.2.

Prema raspisanom natječaju za radno mjesto spremačice na neodređeno, nepuno radno

vrijeme (15 sati tjedno) pristigle su dvije zamolbe.

Ravnateljev je prijedlog da se na radno mjesto spremačice na neodređeno, nepuno radno vrijeme zaposli gospođa Verica Kranjčić.

Članovi Školskog odbora dali su jednoglasnu suglasnost na ravnateljev prijedlog da se na radnp mjesto spremačice na neodređeno, nepuno radno (15 sati tjedno) vrijeme zaposli gospođa Verica Kranjčić.

Ravnatelj je također obavjestio članove Školskog odbora, kako će se druga kandidatkinja Ljubica Mijačević, Odlukom ravnatelja do 60 dana zaposliti na radno mjesto pomoćne kuharice-nepuno radno vrijeme (20 sati tjedno).

Ad 3.

Prema raspisanom natječaju za radno mjesto domara na neodređeno, nepuno radno vrijeme (20 sati tjedno), pristigle su dvije zamolbe.

Kandidati ne udovoljavaju svim uvjetima iz natječaja, nemaju položen ispit za voditelja/rukovatelja centralnog grijanja.

Ravnateljev je objasnio kako prijavljeni kandidat Goran Gašpar je već radio na zamjeni za domara Josipa Martinića.

Ravnatelj predlaže da se na radno mjesto domara, na određeno do 5 mjeseci, nepuno radno vrijeme zaposli gospodin Goran Gašpar.

Članovi Školskog odbora jednoglasno su dali suglasnost na ravnateljev prijedlog da se na radno mjesto domara, na određeno do 5 mjeseci, nepuno radno vrijeme zaposli gospodin Goran Gašpar.

Ad.4.

Ravnatelj je rekao kako se na web stranicama OŠ Bistre nalazi prijedlog Kurikula OŠ Bistra.

Pregledavanjem Kurikula, ispravljene su greške u pisanju.

Predsjednica Školskog odbora gospođa Ljiljana Popovački Račić ostvorila je raspravu o Kurikulu.

Nije bilo primjedbi, niti prijedloga o Kurikulu OŠ Bistra.

Članovi Školskog odbora jednoglasno su prihvatili Kurikul OŠ Bistra.

Ad 5.

Prijedlog Godišnjeg plana i programa rada OŠ Bistra nalazi se na web stranicama OŠ Bistra.

Ravnatelj je napomenuo kako su u Godišnjem planu i programu rada OŠ Bistra, predviđena 3 nenastavna dana: Dan učitelja-5.10, 6.12.-Dan Općine Bistra i Dan Župe, te Dan državnosti-30. 05.

Dan učitelja je nenastavni dan za učenika, a učitelji OŠ Bistra imat će terensku nastavu.

Predsjednica Školskog odbora je otvorila raspravu o Godišnjem planu i programu rada OŠ Bistra.

Gospodin Dražen Blažeković je predložio da se Kurikul i Godišnji plan i program rada pošalju članovima Školskog odbora. Prijedlog je jednoglasno usvojen.

Članovi Školskog odbora jednoglasnu su prihvatili Godišnji plan i program rada OŠ Bistra.

Ad 6.

Prema raspisanom natječaju za prijevoz učenika u kino, kazalište i terensku nastavu pristigla je jedna ponuda: Obrta za prijevoz „Ivček“ iz Jakovlja, Fijanova 7.

Ravnatelj je pročitao Ponudu navedenog obrta.

Članovi Školskog odbora jednoglasno su prihvatili ponudu Obrta za prijevoz „Ivček“ za prijevoz učenika u kino, kazalište i terensku nastavu.

Ad.7.

Prema raspisanom javnom pozivu za zakup Školskog prostora pristigle su zamolbe: Ženskog rukometnog kluba „Bistra“; Hrvačkog kluba „Bistra“, Košarkaškog kluba „Cedevita“ i Glazbene škole „Bonar“.

Svi navedeni zakupoprimci već godinama iznajmljuju školski prostor za provođenje aktivnosti za učenike naše Škole.

Članovi Školskog odbora jednoglasnu su prihvatili zamolbe: : Ženskog rukometnog kluba „Bistra“; Hrvačkog kluba „Bistra“, Košarkaškog kluba „Cedevita“ i Glazbene škole „Bonar“.

Ad.8.

Prema raspisanom javnom pozivu za osiguranje učenika od nesretnog slučaja, pristigle su ponude: Uniqa osiguranja, Croatia osiguranja, Adriatic osiguranja, Agram Life, Wiener stadische osiguranje i Euroherc osiguranje. Članovi Školskog odbora pregledali su pristigle ponude.

Obzirom na dugogodišnje iskustvo osiguravanja učenika od nesretnog slučaja s Croatia osiguranje, gospodin Blažeković je predložio Croatia osiguranje.

Predsjednica je dala prijedlog da se za osiguranje učenika od nesretnog slučaja izabere Croatia osiguranje.

Ad. 9.

Sjednici je bila nazočna i voditeljica računovodstva gospođa Barbara Knezić, koja je iznijela Obrazloženje Financijskog plana za 2023. s projekcijom na 2024. i 2025. godinu. Obrazloženje je temeljeno na Obrazloženju Financijskog plana poslanog članovima Školskog odbora.

Navedeno Obrazloženje sastavni je dio ovog Zapisnika.

Članovi Školskog odbora jednoglasno su prihvatili Financijski plan za 2023. godinu s projekcijom na 2024. i 2025. godinu.

Ad.10.

Ravnatelj je rekao kako će se sljedeće godine 3 učiteljice zadužiti s vođenjem učeničke zadruge „Šumska jagoda“. Ravnatelj je najavio i suradnju s vanjskim članovima, pri čemu je gospodin Blažeković ponudio i suradnju s Agronomskim fakultetom. Prijedlog se prihvaća.

Prijedlog ponovne registracije učeničke zadruge „Šumska jagoda“ jednoglasno je prihvaćen.

Ad. 11.

Ravnatelj je obavijestio članove Školskog odbora o sastanku u prostprijama Zagrebačke županije, kojemu je bio nazočan Načelnik Općine Bistra i ravnatelj, a na sastanku je dana informacija o odobrenju početka izrade projektne dokumentacije za novu školsku sportsku dvoranu OŠ Bistra.

Uz novi objekt školske sportske dvorane, predviđeno je i još jedno sportsko igralište.

Obzirom da pitanja i prijedloga nije bilo 14. sjednica Školskog odbora završila je u 18 sati i 40 minuta.

Zapisničarka: Predsjednica Školskog odbora:
Vjekoslava Špoljar Kurek Ljiljana Popovački Račić